**REPUBLIKA SRPSKA**

**GRAD DERVENTA**

**JU „CENTAR ZA SOCIJALNI RAD DERVENTA“**

**Trive Vujića broj 6, 74400 Derventa; Telefon/faks: +387(0)53/311-080; E-mail**: **czr\_der@teol.net**

**IZVJEŠTAJ O RADU PRVOSTEPENE STRUČNE KOMISIJE ZA UTVRĐIVANJE SPOSOBNOSTI LICA U POSTUPKU OSTVARIVANJA PRAVA IZ SOCIJALNE ZAŠTITE I UTVRĐIVANJE FUNKCIONALNOG STANJA KORISNIKA**

**( od 01.01.2020. do 31.12.2020. godine)**

OKTOBAR 2021. GODINE, DERVENTA

**IZVJEŠTAJ O RADU**

U JU „Centar za socijalni rad Derventa“ psiholog raspoređen na radno mjesto samostalni stručni saradnik za socijalno psihološku podršku maloljetnicima i licima izloženim nasilju, takođe je i koordinator i član Prvostepene stručne komisije za ocjenjivanje sposobnosti lica za ostvarivanje prava iz socijalne zaštite -dodatak na pomoć i njegu drugog lica ;

**1. PRVOSTEPENA STRUČNA KOMISIJA ZA OCJENJIVANJE SPOSOBNOSTI LICA ZA OSTVARIVANJE PRAVA IZ SOCIJALNE ZAŠTITE**

Zakonom o socijalnoj zaštiti («Službeni glasnik Republike Srpske», broj 37/12, 90/16, 94/19 i 42/20 ), uređuju se prava iz oblasti socijalne zaštite kao i druga pitanja od značaja za ostvarivanje socijalne zaštite građana. Ovim zakonom propisano je da pravo za pomoć i njegu drugog lica ima lice starije od tri godine kojem je zbog tjelesnih, mentalnih , čulnih poremećaja, izraženih promjena u zdravstvenom stanju neophodna stalna i njega drugog pod uslovom da ovo pravo ne može ostvariti po drugom osnovu i ne koristi pravo na smještaj u ustanovi socijalne zaštite. Ovo pravo mogu ostvariti lica koja su potpuno ili djelimično zavisna od pomoći i njege drugog lica u zadovoljavanju osnovnih životnih i fizioloških potreba. Dodatak za pomoć i njegu drugog lica priznaje se na osnovu nalaza i mišljenja stručnih komisija:

- za djecu do 18 godina – komisija za procjenu potreba i usmjeravanje djece i omladine sa smetnjama u razvoju;

- za punoljetna lica – komisija za utvrđivanje sposobnosti lica u postupku ostvarivanja prava iz socijalne zaštite.

Pravilnikom o utvrđivanju sposobnosti lica u postupku ostvarivanja prava iz socijalne zaštite i utvrđivanju funkcionalnog stanja korisnika koji je donio Ministar zdravlja i socijalne zaštite u novembru 2012. godine propisani su uslovi za ocjenjivanje sposobnosti i funkcionalnog stanja punoljetnih lica u postupku ostvarivanja prava iz socijalne zaštite, sastav, uslovi za formiranje i način rada prvostepene komisije.

Pomenutim pravilnikom je predviđeno da Prvostepenu stručnu komisiju čine:

Tri stalna člana prvostepene stručne komisije i to:

a)specijalista porodične medicine,

b) diplomirani psiholog i

v) diplomirani defektolog, odnosno specijalni edukator i rehabilitator.

Stručna komisija može, po potrebi, imati još dva povremena člana:

a) specijalista odgovarajuće grane medicine u zavisnosti od vrste smetnje,

b) diplomirani socijalni radnik.

Prvostepenu stručnu komisiju imenuje jedinica lokalne samouprave. Članovi prvostepene stručne komisije moraju biti lica sa najmanje tri godine radnog iskustva u struci. Aktom o imenovanju prvostepene stručne komisije utvrđuje se njen sastav, način rada, troškovi rada i obavljanje administrativnih poslova. Prvostepena stručna komisija o svom radu obavještava organ jedinice lokalne samouprave i Ministarstvo najmanje jednom godišnje.

Poslove koordinacije stručnim komisijama vrše koordinatori stručnih komisija. Pod poslovima koordinacije podrazumijevaju se sljedeći poslovi: administrativni, stručni i poslovi koordinacije između članova stručne komisije i lica u postupku procjene sposobnosti i utvrđivanja funkcionalnog stanja. Koordinator prvostepene stručne komisije je lice zaposleno u centru za socijalni rad ili u službi socijalne zaštite.

Radom stručne komisije rukovodi predsjednik. Stručna komisija daje nalaz i mišljenje na sjednici samo ako radi u punom sastavu. Svaki član stručne komisije je dužan tokom utvrđivanja sposobnosti i funkcionalnog stanja da se pridržava propisa iz svoje oblasti, kao i standarda i pravila struke. Stručna komisija je dužna da tokom procjene koristi i Bartelov test. Bartelov test je instrument za procjenu aktivnosti svakodnevnog života, odnosno Bartelov indeks određuje potpunu ili djelimičnu zavisnost od pomoći i njege drugog lica u aktivnostima svakodnevnog života ili nepostojanje zavisnosti od pomoći i njege drugog lica.

Koordinator prvostepene stručne komisije prikuplja dokumentaciju koja je neophodna za vođenje postupka u svrhu utvrđivanja sposobnosti i funkcionalnog stanja lica, prikupljenu dokumentaciju dostavlja predsjedniku prvostepene stručne komisije, prati rad stručne komisije, vodi zapisnik sa održanih sjednica te obavlja i druge poslove prema potrebama stručne komisije.

Rješenjem Načelnika opštine Derventa broj: 02-111-10/20 od 04.02.2020. godine za stalne članove prvostepene komisije su imenovani dr Rodoljub Krstović, specijalista porodične medicine, Slađana Đurić, diplomirani psiholog, Vladan Popović, diplomirani defektolog. Za koordinatora stručne komisije imenovana je Slađana Đurić, dipl. psiholog. Kao povremeni članovi stručne komisije imenovani su dr Igor Đujić psihijatar i Maja Čelar-Drakulić, dipl. socijalni radnik.

Informacija o radu komisije obuhvata period od 01.01.2020. godine do 31.12.2020. godine.

U izvještajnom periodu održano je 15 sjednica komisije na kojima je obrađeno 179 lica. Od ukupnog broja lica u 161 slučaja su obrađivani zahtjevi podneseni za ostvarivanje prava na dodatak za pomoć i njegu drugog lica, a u 18 slučaja su obrađivana lica po zahtjevu za ostvarivanje prava na novčanu pomoć. Zahtjevi koji se odnose na dodatak za pomoć i njegu drugog lica podrazumjevaju ukupan broj novih zahtjeva, te zahtjeva korisnika koji već koriste dodatak na pomoć i njegu drugog lica ali im je pravo bilo ograničeno, pa su ponovo išli na procjenu, nakon čega im je pravo produženo ili prekinuto. Odluke komisije donesene po zahtjevu za ostvarivanje prava na dodatak za pomoć i njegu drugog lica održane na tim sjednicama vidljive su u tabeli broj. 1

Tabela br. 1

|  |  |
| --- | --- |
| ***Zahtjev na dodatak za pomoć i njegu*** | |
| *Sposoban za samostalan život-nije potrebna pomoć i njega drugog lica* | 66 |
| *Nesposoban za samostalan život* | 113 |
| *UKUPNO* | 179 |

Zakonom o socijalnoj zaštiti u članu 34. predviđeno je da će se visina dodatka za pomoć i njegu drugog lica obračunati u procentu od prosječne neto plate ostvarene u prethodnoj godini i to 20% od osnovice za lice koje cjelodnevno i u potpunosti zavisi od drugog lica u zadovoljavanju osnovnih i fizioloških potreba i koje nije u mogućnosti da uz upotrebu bilo kog pomagala samo zadovolji te potrebe i 10% od osnovice za lice kojem je neophodna djelimična pomoć drugog lica u zadovoljavanju osnovnih i fizioloških potreba.

U tabeli 2. prikazane su dvije grupe korisnika u zavisnosti da li su u potpunosti ili djelimično zavisni od pomoći drugog lica.

Tabela br. 2

|  |  |
| --- | --- |
|  | |
| *Cjelodnecno i u potpunosti zavisni od pomoći* | 53 |
| *Djelimično zavisni od pomoći* | 60 |
| UKUPNO: | 113 |

Odluke komisije donesene po zahtjevu za ostvarivanje prava novčanu pomoć održane na tim sjednicama vidljive su u tabeli broj. 3

Tabela br. 3

|  |  |
| --- | --- |
| ***Zahtjev za novčanu pomoć*** | |
| *Nesposoban za rad* | 8 |
| *Sposoban za rad* | 10 |
| UKUPNO: | 18 |

U izvještajnom periodu pravo na dodatak na pomoć i njegu drugogg lica, zaključno sa 31.12.2020. godine ostvarivalo je 557. Od tog broja 178 korisnika spada u 1. kategoriju kao lica koja su cjelodnevno i u potpunosti zavisni od pomoći i njege drugog lica i ostvaruju ovo pravo u iznosu od od 181.20 KM i 379 korisnika spada u 2. kategoriju kao lica koja su djelimično zavisna od pomoći i njegeg drugog lica i ostvaruju pravo u iznosu od 90.60 KM.

U periodu od 01.01.2020. godine pa do 31.12.2020. godine prestalo je trajanje prava na dodatak na pomoć i njegu drugog lica za 119 korisnika. U tabeli broj 4 prikazani su razlozi prestanka navedenog prava.

Tabela br. 4

|  |  |
| --- | --- |
| *Razlozi prestanka prava* |  |
| *Smrt korisnika* | 115 |
| *Promjena opštine prebivališta* | 1 |
| *Smještaj korisnika u ustanovu socijalne zaštite* |  |
| *Prestanak uslova za trajanje prava* | 3 |
| UKUPNO | 119 |