**REPUBLIKA SRPSKA**



**OPŠTINA DERVENTA**

**GRADONAČELNIK**

**GRADSKA UPRAVA**

**ODJELjENjE ZA PRIVREDU I**

**DRUŠTVENE DJELATNOSTI**

**Derventa, Trg oslobođenja br.3, 74400 Derventa Tel: ++387 53 315 161, Faks: ++387 53 315 184 e-mail:**

**derv.pri@gmail.com**

**I N F O R M A C I J A**

**o zapošljavanju na području Grada , broju i strukturi**

**nezaposlenih lica, kao i potrebnim kadrovima**

**za razvoj Grada**

**Derventa, novembra 2021. godine**

**1. Uvod**

Informacija o zapošljavanju na području Grada, broju i strukturi nezaposlenih lica, kao i potrebnim kadrovima za razvoj Grada urađena je u skladu sa programskim zadacima Odjeljenja za privredu i društvene djelatnosti Gradske uprave grada Derventa za 2021. godinu.

Prilikom izrade Informacije kao izvor podataka služili su podaci dostavljeni od strane Poreske uprave Republike Srpske, Zavoda za zapošljavanje RS- filijala Doboj, biro Derventa, Republičkog zavoda za statistiku Republike Srpske, te podaci kojim raspolaže Odjeljenje za privredu i društvene djelatnosti Gradske uprave grada Derventa.

**2. Zapošljavanje na području opštine, broj i struktura nezaposlenih**

**lica i potrebni kadrovi za razvoj opštine**

**2. 1. Stanje zaposlenosti na području opštine**

Prema podacima Poreske uprave Republike Srpske na području Grada Derventa, sa 30.09.2021. godine bilo je zaposlenih 6.626 radnika, što je za 3,74% više u odnosu na stanje 30.09.2020. godine (sa 30.09.2020. g. bilo je 6.387 zaposlenih).

Ako uporedimo stanje zaposlenosti na kraju 2020. godine (6.382 zaposlenih) sa stanjem na dan 31.12.2019. godine može se uočiti da je broj zaposlenih u 2020. godini manji za 2,70 % ( na dan 31.12.2019. godine bilo je 6.559 zaposlenih).

U sljedećoj tabeli dati su podaci Poreske uprave Republike Srpske o broju zaposlenih na području Grada Derventa po djelatnostima, stanje sa 30.09.2021. godine, kao i procentualno učešće pojedinih djelatnosti u ukupnom broju zaposlenih:

**Struktura zaposlenosti po djelatnostima**

**na području Grada Derventa, stanje sa 30.09.2021.godine**

**Tabela br.1**

|  |  |  |  |  |
| --- | --- | --- | --- | --- |
| Red.br. | Naziv djelatnosti | Broj zaposlenih  sa 30.09.2021.god. | | Učešće u ukupnom broju zaposlenih (u %) |
| 1. | Poljoprivreda, šumarstvo i ribolov | 112 | | 1,69 |
| 2. | Vađenje ruda i kamena | 7 | | 0,10 |
| 3. | Prerađivačka industrija | 2.962 | | 44,70 |
| 4. | Proizvodnja i snabdijevanje električnom energijom,gasom, parom i klimatizacija | 28 | | 0,42 |
| 5. | Snabdijevanje vodom, kanalizacija, upravljanje otpadom i djelatnosti sanacije (remedijacije) životne sredine | 117 | | 1,76 |
| 6. | Građevinarstvo | 163 | | 2,46 |
| 7. | Trgovina na veliko i malo, popravka motornih vozila i motocikala | 1.364 | | 20,58 |
| 8. | Saobraćaj i skladištenje | 189 | 2,85 | |
| 9. | Djelatnosti pružanja smještaja, pripreme i posluživanja hrane, hotelijerstvo i ugostiteljstvo | 199 | 3,00 | |
| 10. | Informacije i komunikacije | 39 | 0,58 | |
| 11. | Finansijske djelatnosti i djelatnosti osiguranja | 45 | 0,67 | |
| 12. | Poslovanje nekretninama | 2 | 0,03 | |
| 13. | Stručne, naučne i tehničke djelatnosti | 249 | 3,75 | |
| 14. | Administrativne i pomoćne uslužne djelatnosti | 37 | 0,55 | |
| 15. | Javna uprava i odbrana, obavezno socijalno osiguranje | 222 | 3,35 | |
| 16. | Obrazovanje | 503 | 7,59 | |
| 17. | Djelatnosti zdravstvene zaštite i socijalnog rada | 222 | 3,35 | |
| 18. | Umjetnost, zabava i rekreacija | 38 | 0,57 | |
| 19. | Ostale uslužne djelatnosti | 75 | 1,13 | |
| 20. | Djelatnost za preduzeća van Republike Srpske | 53 | 0,79 | |
|  | **UKUPNO:** | **6.626** | **100,00** | |

U sljedećim tabelama data je struktura zaposlenosti po djelatnostima na području Grada, stanje na kraju 2020. godine i na kraju 2019. godine.

**Pregled stanja zaposlenosti po djelatnostima**

**na području Grada Derventa, stanje sa 31.12.2020.**

**i 31.12.2019. godine**

**Tabela br.2**

|  |  |  |  |  |  |  |
| --- | --- | --- | --- | --- | --- | --- |
| **Red.br.** | **Naziv djelatnosti** | **Broj zaposlenih** | | | | **Indeks**  **2020./2019. god.** |
| **Br. zaposl.**  **31.12.**  **2020.g.** | **Učešće u ukup.**  **broju**  **zaposl.**  **(u %)**  **31.12.**  **2020.g.** | **Br.**  **zaposl.**  **31.12.**  **2019.g.** | **Učešće u ukup.**  **broju**  **zaposl.**  **(u %)**  **31.12.**  **2019.g.** |
| 1. | Poljoprivreda, šumarstvo i ribolov | 101 | 1,58 | 89 | 1,35 | 113,48 |
| 2. | Vađenje ruda i kamena | 8 | 0,12 | 6 | 0,09 | 133,33 |
| 3. | Prerađivačka industrija | 2.841 | 44,51 | 2.929 | 44,65 | 96,99 |
| 4. | Proizvodnja i snabdijevanje električnom energijom,gasom, parom i klimatizacija | 27 | 0,42 | 37 | 0,56 | 72,97 |
| 5. | Snabdijevanje vodom, kanalizacija, upravljanje otpadom i djelatnosti sanacije (remedijacije) životne sredine | 116 | 1,82 | 113 | 1,72 | 102,65 |
| 6. | Građevinarstvo | 137 | 2,15 | 127 | 1,93 | 107,87 |
| 7. | Trgovina na veliko i malo, popravka motornih vozila i motocikala | 1.305 | 94,36 | 1.383 | 21,08 | 94,36 |
| 8. | Saobraćaj i skladištenje | 195 | 3,05 | 203 | 3,09 | 96,05 |
| 9. | Djelatnosti pružanja smještaja, pripreme i posluživanja hrane, hotelijerstvo i ugostiteljstvo | 189 | 2,96 | 202 | 3,07 | 93,56 |
| 10. | Informacije i komunikacije | 37 | 0,57 | 37 | 0,56 | 100,00 |
| 11. | Finansijske djelatnosti i djelatnosti osiguranja | 48 | 0,75 | 49 | 0,74 | 97,95 |
| 12. | Poslovanje nekretninama | 2 | 0,03 | 3 | 0,04 | 66,67 |
| 13. | Stručne, naučne i tehničke djelatnosti | 231 | 3,62 | 232 | 3,53 | 99,57 |
| 14. | Administrativne i pomoćne uslužne djelatnosti | 38 | 0,59 | 40 | 0,60 | 95,00 |
| 15. | Javna uprava i odbrana, obavezno socijalno osiguranje | 227 | 3,55 | 244 | 3,72 | 93,03 |
| 16. | Obrazovanje | 503 | 7,88 | 503 | 7,66 | 100,00 |
| 17. | Djelatnosti zdravstvene zaštite i socijalnog rada | 218 | 3,41 | 200 | 3,04 | 109,00 |
| 18. | Umjetnost, zabava i rekreacija | 38 | 0,59 | 38 | 0,57 | 100,00 |
| 19. | Ostale uslužne djelatnosti | 66 | 1,03 | 67 | 1,02 | 98,50 |
| 20. | Djelatnost za preduzeća van Republike Srpske | 55 | 0,86 | 56 | 0,85 | 98,21 |
|  | **UKUPNO:** | **6.382** | **100,00** | **6.559** | **100,00** | **97,30** |

Kada se analizira struktura zaposlenosti u poslovnim subjektima prema djelatnostima u 2021. godinimože se zaključiti sljedeće:

a) Zaposlenost u oblasti prerađivačke industrije, koja u strukturi zaposlenih na području Grada učestvuje sa 44,70 % je zadovoljavajuća.

b) Broj zaposlenih u oblasti poljoprivrede, šumarstva i ribolova u ukupnoj zaposlenosti Grada učestvuje sa 1,69 %. Ovaj procenat je relativno nizak.

v) Zaposlenost u oblasti građevinarstva je 2,46 % u ukupnom broju zaposlenih na području Grada. Ovo učešće je takođe nisko, međutim, može se procijeniti , imajući u vidu intenzivnu izgradnju da je broj zaposlenih u građevinarstvu veći, ali zbog prisustva rada na crno svi zaposleni nisu evidentirani.

g) Broj zaposlenih u oblasti trgovine i popravke motornih vozila i motocikala u odnosu na zapošljavanje u oblastima proizvodnje može se ocijeniti kao relativno pozitivno (20,58 % zaposlenih zaposlenih u oblasti trgovine i popravke motornih vozila i motocikala u ukupnoj zaposlenosti).

d) Zaposlenost u oblasti saobraćaja i skladištenja učestvuje sa 2,85 % u ukupnoj zaposlenosti i može se ocijeniti kao relativno nizak procenat.

e) Obrazovanje, zdravstvo i socijalni rad zapošljavaju 10,94 % od ukupnog broja zaposlenih , što se može ocijeniti kao relativno zadovoljavajući podatak , imajući u vidu nivo zapošljavanja u privredi.

đ) U oblasti javne uprave i odbrane, te obaveznog socijalnog osiguranja zaposleno je 3,35 % ukupno zaposlenih na području Grada.

Pravna lica sa područja Grada Derventa su sa 30.09.2021. godine zapošljavali ukupno 5.682 radnika.

Na području Grada je sa 30.09.2021. godine bilo registrovano 542 aktivna preduzetnika. U preduzetničkim radnjama je, prema podacima Poreske uprave Republike Srpske (sa 30.09.2021. godine), bilo zaposleno ukupno 1.060 radnika.

Uočljiv je pad zaposlenosti ( stanje 31.12.2020. godine) u odnosu na stanje krajem 2019. godine.Tome je doprinijelo negativno dejstvo virusa COVID-19, čime je prvenstveno ugroženo zdravlje stanovništva, ali je došlo i do negativnih ekonomskih pojava ( pad privredne aktivnosti, smanjenje broja zaposlenih, smanjen obim proizvodnje, zaustavljanje rada zanatskih i uslužnih djelatnosti , pad izvoznih aktivnosti, smanjenje obima privatnih investicija), u realnom sektoru, ali i u vanprivredi.

Epidemija Corona virusom je na razne načine uticala na poslovanje privrednih subjekata, kao npr.:

-Skraćeno radno vrijeme,

-Potpuna obustava rada,

-Pad prihoda poslovnih subjekata,

-Problemi sa likvidnošću,

-Prekinut lanac snabdijevanja,

-Nedostatak sirovina.

Prema podacima Zavoda za zapošljavanje RS, Filijala Doboj, Biro Derventa, u 2020. godini bili su raspisani Javni pozivi za zapošljavanje po sljedećim programima:

1.Program finansiranja zapošljavanja i samozapošljavanja djece poginulih boraca Vojske Republike Srpske, ratnih vojnih invalida Vojske Republike Srpske i nezaposlenih demobilisanih boraca VRS u 2020. godini „Zajedno do posla“

U okviru projekta realizovano je:

- Samozapošljavanje djece poginulih boraca VRS – 2 lica pokrenula preduzetničku djelatnost,

- Samozapošljavanje iz kategorije demobilisani borci VRS i RVI – 8 lica pokrenulo preduzetničku djelatnost,

- Zapošljavanje kod poslodavca - sredstva su odobrena za 4 poslodavca i zaposleno je 10 radnika.

2. Program zapošljavanja i samozapošljavanja ciljnih kategorija u privredi u 2020. godini

U okviru projekta realizovano je:

* Samozapošljavanje - 1 lice pokrenulo samostalnu djelatnost
* Zapošljavanje kod poslodavca: sredstva su odobrena za 3 poslodavca i zaposleno je 4 radnika.

3. Program podrške zapošljavanju Roma u Republici Srpskoj u 2020. godini.

U okviru ovog Projekta nije bilo zainteresovanih poslodavaca.

4. Program podrške sticanju radnog iskustva mladih sa visokom stručnom spremom u statusu pripravnika u 2020. godini po kome je realizovano i zaposleno:

- Kod 2 poslodavca je zaposleno 3 pripravnika VSS.

5. Na Javni poziv jedinicama lokalne samouprave za učešće u programu podrške partnerstvu u realizaciji aktivnih politika zapošljavanja i samozapošljavanja sa lokalnim zajednicama- udruživanje sredstava za zapošljavanje u 2020. godini nije bilo zainteresovanih poslodavaca.

6. Na Javni poziv za korišćenje sredstava po Programu obuke, dokvalifikacije i prekvalifikacije u 2020. godini nije bilo zainteresovanih poslodavaca.

Ukupna vrijednost sredstava odobrenih i doznačenih za nezaposlena lica sa evidencije Zavoda i poslodavce na području Grada Derventa, koje je realizovao JU Zavod za zapošljavanje Republike Srpske kroz navedene programe je 152.800,00 KM za ukupno 28 lica sa evidencije Zavoda.

U 2021. godini su realizovani sljedeći projekti zapošljavanja :

1.Program finansiranja zapošljavanja i samozapošljavanja djece poginulih boraca Vojske Republike Srpske, ratnih vojnih invalida Vojske Republike Srpske i nezaposlenih demobilisanih boraca VRS u 2021. godini „Zajedno do posla“

U okviru projekta realizovano je:

- Samozapošljavanje djece poginulih boraca VRS – 3 lica pokrenula preduzetničku djelatnost,

- Samozapošljavanje iz kategorije demobilisani borci VRS – 11 lica pokrenulo preduzetničku djelatnost,

2. Program zapošljavanja i samozapošljavanja ciljnih kategorija u privredi u 2021. godini

U okviru projekta realizovano je:

* Samozapošljavanje - 2 lica pokrenula samostalne djelatnosti
* Zapošljavanje kod poslodavca: sredstva su odobrena za 5 poslodavca i zaposleno je 6 radnika.

3. Program zapošljavanja i samozapošljavanja za korišćenje sredstava po programu podrške zapošljavanju Roma u Republici Srpskoj u 2021. godini.

U okviru projekta realizovano je:

- Zapošljavanje kod poslodavca- odobrena sredstva za jednog poslodavca, zaposlen jedan radnik

4. Program podrške zapošljavanju u privredi putem isplate podsticaja u visini uplaćenih poreza i doprinosa- odobrena sredstva za 11 poslodavaca.

5. Za Javni poziv za korišćenje sredstava po programu podrške zapošljavanju mladih- djece poginulih boraca sa VSS u statusu pripravnika u 2021. godini nije bilo zainteresovanih poslodavaca.

Ukupna vrijednost sredstava odobrenih i doznačenih za nezaposlena lica sa evidencije Zavoda i poslodavce na području Grada Derventa, koje je realizovao JU Zavod za zapošljavanje Republike Srpske kroz navedene programe je 234.548,16 KM.

**2. 2. Broj i struktura nezaposlenih lica**

Prema podacima Zavoda za zapošljavanje Republike Srpske, filijala Doboj, Biro Derventa na području Grada Derventa na dan 30.09.2021. godine na evidenciji nezaposlenih bilo je prijavljeno 590 lica. U odnosu na isti period 2020. godine broj prijavljenih na evidenciji je manji za 31,31 % (u 2020. godini bilo je prijavljenih 859 lica.)

Od ukupnog broja nezaposlenih lica 50,17 % su muškarci, a 49,83 % su žene.

Od ukupno evidentiranih lica 3,38 % su ratni vojni invalidi svih kategorija invalidnosti, 18,64 % su učesnici rata, a 2,20 % su članovi porodica poginulih boraca.

Od ukupnog broja evidentiranih je 98,64 % lica sa stalnim prebivalištem, 1,01% su raseljena lica, a 0,16% povratnici.

Ako poredimo ukupan broj prijavljenih za septembar 2021. godine i septembar 2020. godine vidljivo je da je došlo do smanjenja broja lica na evidenciji ( 269 lica), broj novoprijavljenih lica na evidenciju je manji u odnosu na isti period prošle godine za 32 lica, broj zaposlenih sa evidencije Biroa je veći za 20 lica, dok je broj odjavljenih po drugim osnovama manji za 7 lica .

Pored evidencija u Birou se intenzivno radi sa nezaposlenim licima kroz aktivnosti posredovanja ( poslodavac-nezaposleno lice), obuke za aktivno traženje posla, izradu individualnog plana zapošljavanja sa nezaposlenim licima, individualna i grupna savjetovanja, što utiče na njihovu aktivnost u traženju posla, te je u svakom mjesecu veći broj lica brisanih radi zaposlenja u odnosu na broj brisanih po drugom osnovu.U Birou je od 2014. godine jedna od mjera aktivne politike zapošljavanja Zavoda je Klub za traženje posl, realizovan u saradnji sa Projektom zapošljavanja mladih (YER).

Kvalifikaciona struktura evidentiranih 30.09.2021.godine i 30.09.2020.godine, data je u sljedećoj tabeli:

**Kvalifikaciona struktura nezaposlenih**

**prema evidenciji Biroa za zapošljavanje Derventa**

**30.09.2021.god. i 30.09.2020.god.**

**Tabela br. 3**

|  |  |  |  |  |
| --- | --- | --- | --- | --- |
| **R. br.** | **Stepen stručne**  **spreme** | **Broj prijavljenih lica**  **30.09.2021.g.** | **Broj prijavljenih lica**  **30.09.2020.g.** | **Indeks**  **2021./2020.** |
| 1. | Nekvalifikovani radnici | 90 | 128 | 70,31 |
| 2. | Polukvalifikovani i NSS radnici | 11 | 14 | 78,57 |
| 3. | Kvalifikovani radnici, raznih kvalifikacija | 188 | 291 | 64,60 |
| 4. | Lica sa srednjom stručnom spremom | 224 | 295 | 75,93 |
| 5. | Visokokvalifikovani radnici | 2 | 11 | 18,18 |
| 6. | Lica sa višom školskom spremom | 5 | 11 | 45,45 |
| 7. | Lica sa visokom stručnom spremom VSS-180 ECTS | 22 | 25 | 88,00 |
| 8. | Lica sa visokom stručnom spremom VSS-240 ECTS | 46 | 78 | 58,97 |
| 9. | Masteri- 300 ECTS | 2 | 6 | 33,33 |
| 10. | Magistri | 0 | 0 | 0 |
| 11. | VSS 360 ECTS | 0 | 0 | 0 |
| 12. | Doktori nauka | 0 | 0 | 0 |
|  | UKUPNO: | **590** | **859** | **68,68** |

U sljedećoj tabeli prikazano je strukturno učešće pojedinih kvalifikacija u ukupnom broju nezaposlenih:

**Učešće pojedinih kvalifikacija u ukupnom broju**

**nezaposlenih u 2021. i 2020. godini**

**Tabela br.4**

|  |  |  |  |  |  |
| --- | --- | --- | --- | --- | --- |
| **R. br.** | **Stepen stručne**  **spreme** | **Broj lica**  **30.09.**  **2021.g.** | **Učešće u**  **uk. broju**  **( u %)** | **Broj lica**  **30.09.**  **2020.g.** | **Učešće u**  **uk. broju**  **( u %)** |
| 1. | Nekvalifikovani radnici | 90 | 15,25 | 128 | 14,90 |
| 2. | Polukvalifikovani i NSS radnici | 11 | 1,86 | 14 | 1,62 |
| 3. | Kvalifikovani radnici, raznih kvalifikacija | 188 | 31,86 | 291 | 33,87 |
| 4. | Lica sa srednjom stručnom spremom | 224 | 37,96 | 295 | 34,34 |
| 5. | Visokokvalifikovani radnici | 2 | 0,33 | 11 | 1,28 |
| 6. | Lica sa višom školskom spremom | 5 | 0,84 | 11 | 1,28 |
| 7. | Lica sa visokom stručnom spremom VSS-180 ECTS | 22 | 3,72 | 25 | 2,91 |
| 8. | Lica sa visokom stručnom spremom VSS-240 ECTS | 46 | 7,79 | 78 | 9,08 |
| 9. | Masteri- 300 ECTS | 2 | 0,84 | 6 | 0,69 |
| 10. | Magistri | 0 | 0 | 0 | 0 |
| 11. | VSS 360 ECTS | 0 | 0 | 0 | 0 |
| 12. | Doktori nauka | 0 | 0 | 0 | 0 |
|  | **UKUPNO** | **590** | **100,00** | **859** | **100,00** |

Prema kvalifikacijama polna struktura nezaposlenih je sljedeća:

**Polna struktura nezaposlenih lica u Derventi**

**na dan 30.09.2021.god.**

**Tabela br.5**

|  |  |  |  |  |
| --- | --- | --- | --- | --- |
| **R. br.** | **Stepen stručne**  **Spreme** | **Ukupan**  **broj nezaposlenih lica na dan**  **30.09.**  **2021.g.** | **Broj nezaposl.**  **žena** | **Učešće žena u**  **uk. broju**  **nezaposlenih**  **( u %)** |
| 1. | Nekvalifikovani radnici | 90 | 29 | 32,22 |
| 2. | Polukvalifikovani i NSS radnici | 11 | 4 | 36,36 |
| 3. | Kvalifikovani radnici, raznih kvalifikacija | 188 | 62 | 32,97 |
| 4. | Lica sa srednjom stručnom spremom | 224 | 141 | 62,94 |
| 5. | Visokokvalifikovani radnici | 2 | 0 | 0 |
| 6. | Lica sa višom školskom spremom | 5 | 2 | 40,00 |
| 7. | Lica sa visokom stručnom spremom VSS-180 ECTS | 22 | 20 | 90,90 |
| 8. | Lica sa visokom stručnom spremom VSS-240 ECTS | 46 | 34 | 73,91 |
| 9. | Masteri- 300 ECTS | 2 | 2 | 100,00 |
| 10. | Magistri | 0 | 0 | 0 |
| 11. | VSS 360 ECTS | 0 | 0 | 0 |
| 12. | Doktori nauka | 0 | 0 | 0 |
|  | **UKUPNO** | **590** | **294** | **49,83** |

**Starosna struktura nezaposlenih lica na**

**području opštine Derventa na dan 30.09.2021. god.**

**Tabela br.6**

|  |  |  |  |
| --- | --- | --- | --- |
| **Red.br.** | **STAROSNA DOB NEZAPOSLENIH** | **BROJ PRIJAVLjENIH LICA**  **NA EVIDENCIJI ZAVODA ZA ZAPOŠLjAVANjE** | **UČEŠĆE U UKUPNOM BROJU PRIJAVLjENIH**  **( U%)** |
| **1.** | OD 15-18 GODINA | 0 | 0,00 |
| **2.** | OD 18-20 GODINA | 43 | 7,28 |
| **3.** | OD 20-24 GODINE | 67 | 11,35 |
| **4.** | OD 24-27 GODINA | 60 | 10,16 |
| **5.** | OD 27-30 GODINA | 34 | 5,76 |
| **6.** | OD 30-35 GODINA | 53 | 8,98 |
| **7.** | OD 35-40 GODINA | 48 | 8,13 |
| **8.** | OD 40-45 GODINA | 49 | 8,30 |
| **9.** | OD 45-50 GODINA | 56 | 9,49 |
| **10.** | OD 50-55 GODINA | 66 | 11,18 |
| **11.** | OD 55-60 GODINA | 69 | 11,69 |
| **12.** | OD 60-65 GODINA | 45 | 7,62 |
| **13.** | LICA U 65-TOJ GODINI | 0 | 0 |
|  | **UKUPNO:** | **590** | **100,00** |

Pri analizi starosne strukture nezaposlenih uočava se da je najveći broj nezaposlenih u starosnoj dobi u kojoj je čovjek radno najsposobniji ( u septembru 2021. godine 206 lica ili 34,91 % prijavljenih je u starosnoj dobi od 30 do 50 godina).

U nastavku Informacije je dat pregled zanimanja sa najvećim brojem prijavljenih na evidenciju Zavoda za zapošljavanje Derventa unutar pojedinih kvalifikacija, stanje u septembru 2021. godine i u septembru 2020. godine.

**Struktura nezaposlenih po**

**zanimanjima u okviru kvalifikovanih radnika**

**( najbrojnija zanimanja)**

**Tabela br.7**

|  |  |  |  |  |
| --- | --- | --- | --- | --- |
| **R.BR.** | **ZANIMANjE** | **Broj nezaposlenih**  **u septembru 2021.god.** | **Broj nezaposlenih**  **u septembru 2020. god.** | **Indeks**  **2021./2020.** |
|  | **KVALIFIKOVANI**  **RADNICI** |  |  |  |
| 1. | Bravar | 28 | 47 | 59,57 |
| 2. | Prodavač | 26 | 41 | 63,41 |
| 3. | Kuhar | 19 | 46 | 41,30 |
| 4. | Konobar | 9 | 15 | 60,00 |
| 5. | Automehaničar | 12 | 13 | 92,30 |
| 6. | Obućar | 9 | 15 | 60,00 |
| 7. | Vozač teretnih kola | 9 | 13 | 69,23 |
| 8. | Metalostrugar | 2 | 17 | 11,76 |

**Struktura nezaposlenih po**

**zanimanjima u okviru srednje stručne spreme**

**( najbrojnija zanimanja)**

**Tabela br.8**

|  |  |  |  |  |
| --- | --- | --- | --- | --- |
| **R.BR.** | **ZANIMANjE** | **Broj nezaposlenih**  **u septembru 2021.god.** | **Broj nezaposlenih**  **u septembru 2020. god.** | **Indeks**  **2021./2020.** |
|  | **SREDNjA STRUČNA SPREMA** |  |  |  |
| 1. | Ekonomski tehničar | 25 | 43 | 58,13 |
| 2. | Poljoprivredni tehničar | 35 | 34 | 102,94 |
| 3. | Elektrotehničar-energetičar | 18 | 30 | 60,00 |
| 4. | Tehničar računarstva | 14 | 29 | 48,27 |
| 5. | Maturant gimnazije | 18 | 25 | 72,00 |
| 6. | Trgovinski tehničar | 19 | 19 | 100,00 |
| 7. | Medicinska sestra-tehničar | 13 | 16 | 81,25 |
| 8. | Mašinski tehničar | 14 | 15 | 93,33 |

**Struktura nezaposlenih po**

**zanimanjima u okviru visoke stručne spreme**

**( najbrojnija zanimanja)**

**Tabela br.9**

|  |  |  |  |  |
| --- | --- | --- | --- | --- |
| **Red.br.** | **ZANIMANjE** | **Broj nezaposlenih**  **u septembru 2021.god.** | **Broj nezaposlenih**  **u septembru 2020.god.** | **Indeks 2021./2020.** |
|  | **VISOKA STRUČNA SPREMA** |  |  |  |
| 1. | Diplomirani ekonomist ( razni smjerovi) | 9 | 13 | 69,23 |
| 2. | Diplomirani pravnik  ( razni smjerovi) | 7 | 11 | 63,63 |
| 3. | Diplomirani inženjer saobraćaja  ( razni smjerovi) | 7 | 12 | 58,33 |
| 4. | Profesor razredne nastave | 3 | 7 | 42,85 |
| 5. | Profesor srpskog jezika i književnosti | 1 | 3 | 33,33 |

**2.3. Kadrovi potrebni za razvoj opštine**

U cilju usklađivanja obrazovanja učenika u srednjim školama na području Grada za struke i zanimanja za koje privreda ovog Grada ima potreba,prilikom utvrđivanja Prijedloga plana upisa učenika u prvi razred srednjih škola u Derventi u školskoj 2021/2022. godini , realizovan je zajednički sastanak predstavnika Grada Derventa, Zavoda za zapošljavanje RS - Biro Derventa, te direktora osnovnih i srednjih škola, na temu Prijedloga plana upisa u prvi razred srednjih škola u školskoj 2021/2022. godini.

Prilikom usvajanja Prijedloga plana upisa učenika u prvi razred u školskoj 2021/2022. godini, školski odbori JU SŠC „Mihajlo Pupin“ i JU Stručna i tehnička škola rukovodili su se prijedlogom Nastavničkog vijeća, raspoloživim nastavnim i stručnim kapacitetima, interesovanjem i željama učenika devetog razreda osnovnih škola, kao i potrebama tržišta rada.

Srednje škole iz Dervente dobile su saglasnost Ministarstva prosvjete i kulture Republike Srpske na Plan upisa učenika u prvi razred srednje škole za školsku 2021/2022. godinu za zanimanja i odjeljenja koja su data u nastavku Informacije.

U JU Stručna i tehnička škola Derventa odobren je, od strane Ministarstva prosvjete i kulture Republike Srpske, upis učenika u prvi razred u školskoj 2021/2022. godini za zanimanja:

-Mašinstvo i obrada metala-Tehničar CNC tehnologija ( četvorogodišnje zanimanje- jedno odjeljenje);

- Mašinstvo i obrada metala- Kombinovano odjeljenje bravar- zavarivač ½ i obrađivač metala rezanjem ½ ( trogodišnje zanimanje).

- Ekonomija, pravo i trgovina- Trgovački tehničar/carinski tehničar (četvorogodišnje zanimanje- jedno odjeljenje);

- Poljoprivreda i prerada hrane -Agrotehničar ( četvorogodišnje zanimanje- jedno odjeljenje);

- Ugostiteljstvo i turizam-Kuvar (trogodišnje zanimanje - jedno odjeljenje);

U JU Srednjoškolski centar „Mihajlo  Pupin“ Derventa odobren je upis učenika u prvi razred srednje škole za školsku 2020/2021. godinu za četvorogodišnja zanimanja:

- Gimnazija-  opšti smjer (dva odjeljenja),

- Elektrotehnika-Tehničar informacionih tehnologija (jedno odjeljenje),

- Elektrotehnika-Tehničar računarstva i programiranja (jedno odjeljenje),

- Elektrotehnika-Električar-elektroinstalater ½ i auto-električar ½ (trogodišnje zanimanje- jedno kombinovano odjeljenje.

Prema informacijama Zavoda za zapošljavanje RS-Biro Derventa na evidenciji Biro-a, kada je u pitanju srednja stručna sprema (III i IVstepen) nema obućara (šteperi –lica obučena za rad na šivaćoj mašini i iskrajači gornjih dijelova obuće) mlađe starosne dobi, a koja su na području Grada tražena.

Može se navesti i potreba za licima metalske i mašinske struke (obrađivači metala rezanjem, zavarivači sa i bez atesta, mašinski tehničari mlađe starosne dobi sa poznavanjem rada na računaru, lica obučena za rad na CNC mašinama), lica građevinske struke trećeg stepena (zidari, tesari, armirači, fasaderi i moleri).

Kada je u pitanju visoka stručna sprema, na evidenciji nema prijavljenih diplomiranih inženjera mašinstva, diplomiranih inženjera mehatronike, diplomiranih inženjera elektrotehnike, diplomiranih građevinskih inženjera, doktora medicine, diplomiranih farmaceuta, diplomiranih inženjera poljoprivrede (smjer zaštite biljaka), profesora fizike, profesora hemije i još nekih zanimanja za kojima se rijetko iskazuju potrebe.

Stanje na evidenciji se svakodnevno mijenja, a ovo su neka od deficitarnih zanimanja, koja se traže u različitim periodima.

**3. Zaključci**

1.Na području Grada Derventa, sa 30.09.2021. godine bilo je zaposleno 6.626 radnika, što je za 3,74 % više u odnosu na isti period 2020. godine.

Broj zaposlenih na kraju 2020. godine je manji za 2,70 % u odnosu na stanje na kraju 2019. godine.

2.Najviše zaposlenih u 2021. godini je u oblasti prerađivačke industrije (44,70 %), zatim u oblasti trgovine na veliko i malo i popravke motornih vozila i motocikala (20,58 %) , dok je u vanprivredi zaposleno oko 22 % ukupnog broja zaposlenih.

3. Prema podacima Zavoda za zapošljavanje Republike Srpske, filijala Doboj, Biro Derventa na području Grada Derventa na dan 30.09.2021. godine bilo je prijavljenih 590 lica. U odnosu na isti period 2020. godine (859 lica) broj prijavljenih na evidenciji je manji za oko 31 %.

4.U ukupnom broju nezaposlenih najviše je lica sa srednjom stručnom spremom – 37,96 %, zatim kvalifikovanih radnika, raznih kvalifikacija – 31,86% te nekvalifikovanih radnika – 15,25 %.

5.Od ukupnog broja nezaposlenih 49,83 % su žene.

6.Pri analizi starosne strukture nezaposlenih uočava se da je najveći broj nezaposlenih u starosnoj dobi u kojoj je čovjek radno najsposobniji ( u septembru 2021. godine 206 lica ili 34,91 % prijavljenih je u starosnoj dobi od 30 do 50 godina).

7. Prema informacijama Zavoda za zapošljavanje RS - Biro Derventa na evidenciji Biro-a, kada je u pitanju srednja stručna sprema (III i IVstepen) nema obućara (šteperi –lica obučena za rad na šivaćoj mašini i iskrajači gornjih dijelova obuće) mlađe starosne dobi, a koja su na području Grada tražena. Može se navesti i potreba za licima metalske i mašinske struke (obrađivači metala rezanjem, zavarivači sa i bez atesta, mašinski tehničari mlađe starosne dobi, sa poznavanjem rada na računaru, lica obučena za rad na CNC mašinama), lica građevinske struke trećeg stepena (zidari, tesari, armirači, fasaderi i moleri).

Kada je u pitanju visoka stručna sprema, na evidenciji nema prijavljenih diplomiranih inženjera mašinstva, diplomiranih inženjera mehatronike, diplomiranih inženjera elektrotehnike, diplomiranih građevinskih inženjera, doktora medicine, diplomiranih farmaceuta, diplomiranih inženjera poljoprivrede (smjer zaštite biljaka), profesora fizike, profesora hemije i još nekih zanimanja za kojima se rijetko iskazuju potrebe.

**OBRAĐIVAČ: PREDLAGAČ:**

**ODJELjENjE ZA PRIVREDU I GRADONAČELNIK**

**DRUŠTVENE DJELATNOSTI**