Na osnovu člana 44 stav 1. Zakona o zaštiti od požara („Službeni glasnik Republike Srpske“, broj 94/19), člana 39. stav 2. tačka 12. Zakona o lokalnoj samoupravi („Službeni glasnik Republike Srpske“, br. 97/16 , 36/19 i 61/21 ), člana 37. stav 2. tačka 12. i člana 89. stav 2. Statuta grada Derventa („Službeni glasnik grada Dervente“, broj 6/21 i 20/21 ) Skupština Grada Derventa na sjednici održanoj dana ................ 2021. godine, donosi

**O D L U K U**

**O OSNIVANjU PROFESIONALNE VATROGASNO-SPASILAČKE**

**JEDINICE DERVENTA**

**I**

Ovom odlukom osniva se Profesionalna vatrogasno-spasilačka jedinica Derventa (u daljem tekstu: PVSJ Derventa), utvrđuje nadležnost Profesionalne vatrogasno-spasilačke jedinice Derventa i određuje način rukovođenja i finansiranja iste.

**II**

PVSJ Derventa je vatrogasno-spasilačka jedinica za područje grada Derventa.

**III**

PVSJ Derventa je posebna unutrašnja organizaciona jedinica Gradske uprave grada Derventa .

**IV**

Djelokrug i nadležnosti PVSJ Derventa su:

84.25 - djelatnost vatrogasnih jedinica;

71.20 - tehničko ispitivanje i analiza;

85.59 - ostalo obrazovanje;

81.22 - ostale djelatnosti čišćenja zgrada i objekata;

49.41 - drumski prevoz robe;

Pored navedenih, PVSJ Derventa je nadležna za obavljanje i slijedećih djelatnosti:

* gašenje požara i spasavanje ljudi i imovine ugrožene požarom i elementarnim nepodgodama,
* pružanje tehničke pomoći u nezgodama i opasnim situacijama, te obavljanje i drugih poslova u ekološkim i drugim nesrećama,
* ostvarivanje zadataka jedinice civilne zaštite u skladu sa Zakonom o zaštiti i spasavanju u vanrednim situacijma,
* kontrola ispravnosti i servisiranje vatrogasnih aparata i hidrantske opreme za gašenje požara i
* drugi poslovi u skladu sa zakonom.

**V**

1. PVSJ Derventa rukovodi starješina kojeg imenuje Gradonačelnik, na osnovu sprovedenog javnog konkursa.
2. Gradonačelnik može, na period do završetka konkursne procedure, imenovati vršioca dužnosti starješine PVSJ Derventa .
3. Imenovanje starješine PVSJ Derventa vrši se po postupku propisanom Zakonom o službenicima i namještenicima u organima jedinice lokalne samouprave.

**VI**

1. Za starješinu PVSJ Derventa može se imenovati lice koje ima završen studij prvog ciklusa sa ostvarenih najmanje 180 ECTS bodova, ili ekvivalentom, tehničkog smjera, a koje ispunjava i druge posebne uslove propisane opštim aktom o organizaciji i sistematizaciji radnih mjesta u PVSJ Derventa .
2. Starješina PVSJ Derventa može imati zamjenika koji ispunjava uslove iz stava 1. i posebne uslove propisane opštim aktom o unutrašnjoj organizaciji i sistematizaciji radnih mjesta PVSJ Derventa.

**VII**

Sredstva za rad PVSJ Derventa, koja je osnovana kao posebna unutrašnja organizaciona jedinica Gradske uprave grada Derventa, obezbjeđuju se u budžetu Grada, kao i iz namjenskih sredstava za PVSJ Derventa u ostvarivanju zadataka civilne zaštite i prihoda, koje ostvari vršenjem usluga, koje ne spadaju u redovnu djelatnost PVSJ, Derventa te drugih izvora u skladu sa zakonom i aktima Grada.

**VIII**

1. U skladu sa opštim aktom o unutrašnjoj organizaciji i sistematizaciji radnih mjesta PVSJ Derventa, raspoređivanje zaposlenih u PVSJ Derventa vrši Gradonačelnik grada Derventa u skladu sa zakonom i drugim propisima.
2. Prava, obaveze i odgovornosti zaposlenih u PVSJ Derventa ostvaruju se u skladu sa zakonom, kolektivnim ugovorom i opštim aktom, koji se primjenjuje na zaposlene u Gradskoj upravi grada Derventa.

**IX**

U roku od 90 dana od dana stupanja na snagu ove odluke nadležni organ u skladu sa zakonom donijeće Pravilnik o unutrašnjoj organizaciji i sistematizaciji radnih mjesta u PVSJ Derventa, a nakon pribavljenog mišljenja Ministarstva unutrašnjih poslova u Vladi Republike Srpske.

**X**

Stupanjem na snagu ove odluke, prestaje da važi Odluka o osnivanju Teritorijalne vatrogasne jedinice Derventa („ Službeni glasnik opštine Derventa “, broj 9/13).

**XI**

Ova odluka stupa na snagu osmog dana od dana objavljivanja u „Službenom glasniku grada Derventa “.

Broj: PREDSJEDNIK

Datum: SKUPŠTINE GRADA

Mirko Zemunović

**O B R A Z L O Ž E Nj E**

**PRAVNI OSNOV**

Pravni osnov za donošenje Odluke o osnivanju profesionalne vatrogasne-spasilačke jedinice Derventa, utvrđen je na osnovu člana 44. stav 1. Zakona o zaštiti od požara („ Službeni glasnik Republike Srpske“, broj 94/19), kojim je propisano da se teritorijalna vatrogasno-spasilačka jedinica osniva odlukom skupštine jedinice lokalne samouprave, kao posebna unutrašnja organizaciona jedinica Gradske uprave, članom 39. stav. 2. tačka 12. Zakona o lokalnoj samoupravi („ Službeni glasnik Republike Srpske, br. 97/16 , 36/19 i 61/21 kojim je propisano, da Skupština grada donosi odluke i druga opšta akta o organizaciji i funkcionisanju civilne zaštite u oblasti zaštite i spasavanja i vrši i druge poslove iz oblasti zaštite i spasavanja, a u skladu sa zakonom, članom 37. stav 2. tačka 12. Statuta grada Derventa („ Službeni glasnik grada Derventa“, br. 6/21 i 20/21 ), kojim je propisano, da Skupština grada u okviru svog djelokruga, donosi odluke i druga opšta akta o organizaciji i funkcionisanju civilne zaštite u oblasti zaštite i spasavanja i zaštite od požara i vrši druge poslove iz oblasti zaštite i spasavanja u skladu sa zakonom i članom 89. stav 2. Statuta grada Derventa kojim je propisano da Skupština grada donosi statut, poslovnik, odluke, rješenja, zaključke, preporuke, rezolucije, strategije , planove i programe.

**RAZLOZI DONOŠENjA**

Dana 19.11.2019. godine, stupio je na snagu Zakon o zaštiti od požara, kojim su pored ostalog, skupštine jedinica lokalnih samouprava, obavezane, da u roku od godinu dana , donesu i predmetnu odluku.

Imajući u vidu navedeno, lokalna zajednica , kao subjekt zaštite od požara, ima obavezu donošenja navedene odluke, kao i drugih normativnih akta, koji regulišu mjere zaštite od požara, planiranje i organizovanje zaštite od požara, organizaciju vatrogasno-spasilačke službe, gašenje požara, nadzor nad sprovođenjem mjere zaštite od požara i finansiranje zaštite od požara.

Predlaže se Skupštini grada Derventa da Odluku o osnivanju Profesionalne vatrogasno-spasilačke jedinice Derventa usvoji u predloženom tekstu.

Obrađivač: PREDLAGAČ:

Teritorijalno-vatrogasna jedinica Derventa GRADONAČELNIK

Milorad Simić